
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 856 


30 Ιουνίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση θέσεων με σχέση εργασίας ιδιωτικού δικαίου 


αορίστου χρόνου για πρόσληψη ιδ. εκπ/κών. 1 

Ανάθεση έργων στην εταιρεία «ΘΕΜΙΣ ΚΑΤΑΣΚΕΥ¬ 
ΑΣΤΙΚΗ Α.Ε.». 2 

Ανάθεση έργου στην εταιρεία «ΘΕΜΙΣ ΚΑΤΑΣΚΕΥ¬ 
ΑΣΤΙΚΗ Α.Ε.». 3 

Έγκριση του Κανονισμού Λειτουργίας Προσωπικού 
της Α.Ε. «ΘΕΜΙΣ ΚΑΤΑΣΚΕΥΑΣΤΙΚΗ Α.Ε.». 4 


ΑΠΟΦΑΣΕΙ Σ 

Αριθ. 57774/Δ2 (1) 

Σύσταση θέσεων με σχέση εργασίας ιδιωτικού δικαίου 
αορίστου χρόνου για πρόσληψη ιδ. εκπ/κών. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παρ. 2α του άρθρου 13 του Ν. 2986/ 
02 (ΦΕΚ 24 Α ) καθώς και του άρθρου 62 του Ν. 1566/85 
(ΦΕΚ167 Α) σε συνδυασμό με τις διατάξεις του άρθρου 6 
παρ. 14του Ν. 2740/99 (ΦΕΚ 186 Α'). 

2. Τις διατάξεις του Ν. 2470/97 «Αναμόρφωση μισθολο¬ 
γίου προσωπικού της Δημόσιας Διοίκησης και άλλες συ¬ 
ναφείς διατάξεις» (ΦΕΚ40Α). 

3. Την 1100383/1330/Α 0006/31.10.2001 (ΦΕΚ 1485τ.Β') 
απόφαση «Καθορισμός αρμοδιοτήτων των Υφυπουργών 
Οικονομικών». 

4. Τις διατάξεις του Π.Δ. 81/02 «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών» (Α 57). 

5. Την ΔΙΔΚ/Φ 1/2/22875/31.10.2001 (ΦΕΚ 1480 τ.Β') 
απόφαση του Πρωθυπουργού ■ καιτου Υπουργού Εσωτε¬ 
ρικών Δημόσιας Διοίκησης και Αποκέντρωσης «Ανάθεση 
αρμοδιοτήτων στους Υφυπουργούς Εσωτερικών, Δημό¬ 
σιας Διοίκησης και Αποκέντρωσης». 


6. Την ΔΙΠΠ/ΦΈΓΚΡ. 10/274/5626 π.ε./28.8.2002 από¬ 
φαση της Επιτροπής του άρθρου 2 παρ. 1 της Αριθμ. 55/ 
98 ΠΥΣ (άρθρο 1 παρ. 51 Ν. 2412/1996) «Έγκριση πρό¬ 
σληψης εκπαιδευτικών Α/θμιας και Β/θμιας Εκπ/σης για 
το σχολικό έτος 2002-2003 από το Υπουργείο Εθνικής 
Παιδείας και θρησκευμάτων. 

2. Τις διατάξεις του άρθρου 29 Α του Ν. 1558/85 (Α' 137) 
που προστέθηκε με το άρθρο 27 του Ν. 2081/92 (Α' 154) 
και αντικαταστάθηκε με την παρ. 2 Α του άρθρου 1 του Ν. 
2469/97 (ΦΕΚ 38/97 τ.Α'). 

8. Το γεγονός ότι από την απόφαση αυτή προκαλείται 
δαπάνη σε βάρος του κρατικού προϋπολογισμού ύψους 
395.000,00 ΕΥΡΩ για το τρέχον οικονομικό έτος και 
790.000,00 ΕΥΡΩ για καθένα από τα πέντε επόμενα οικο¬ 
νομικά έτη. 

Η εκ 395.000,00 ΕΥΡΩ δαπάνη οικονομικού έτους 2003 
θα αντιμετωπιστεί από τις εγγεγραμμένες πιστώσεις 
στους ΚΑΕτης κατηγορίας 0200 του Ε.Φ. 19-220 του προ¬ 
ϋπολογισμού του ΥΠΕΠΘ έτους 2003. 

Η εκ 790.000,00 ΕΥΡΩ ετήσια δαπάνη για καθένα από τα 
πέντε (5) επόμενα οικονομικά έτη θα αντιμετωπιστεί με 
την πρόβλεψη και εγγραφή ισόποσης πίστωσης στους 
ΚΑΕ της κατηγορίας 0200 του Ε.Φ. 19-220 του ΥΠΕΠΘ 
στον κατ’ έτος προϋπολογισμό ενός εκάστου των πέντε 
(5) επόμενων οικονομικών ετών. 

9. Τις υπάρχουσες ανάγκες σε διδακτικό προσωπικό 
στην Β/θμια Εκπ/ση. 

10. Τις υποβληθείσες αιτήσεις των ενδιαφερομένων με 
τα σχετικά δικαιολογητικά, αποφασίζουμε: 

Συστήνουμε τριάντα πέντε (35) θέσεις με σχέση εργα¬ 
σίας ιδ. δικαίου αορίστου χρόνου, σύμφωνα με τις διατά- 
ξειςτου άρθρου 13του Ν. 2986/02 καιτου άρθρου 62του 
Ν. 1566/85 σε συνδυασμό με τις διατάξεις του άρθρου 6 
παρ. 14 του Ν. 2740/99, για την πρόσληψη ιδιωτικών εκ¬ 
παιδευτικών στη δημόσια δευτεροβάθμια εκπαίδευση. 

Οι θέσεις ορίζονται κατά κλάδο, βαθμό και Μ.Κ. ως ακο¬ 
λούθως: 

1) Μία θέση κλάδου ΠΕ01 Θεολόγων με βαθμό Α' και 
Μ.Κ. 14ο 

2) Μία θέση κλάδου ΠΕ02 Φιλολόγων με βαθμό Α' και 
Μ.Κ. 8ο 

3) Μία θέση κλάδου ΠΕ02 Φιλολόγων με βαθμό Α' και 
Μ.Κ. 9ο 

4) Δύο θέσεις κλάδου ΠΕ02 Φιλολόγων με βαθμό Α' και 
Μ.Κ. 10ο 

5) Μία θέση κλάδου ΠΕ02 Φιλολόγων με βαθμό Α' και 
Μ.Κ.120 

6) Μία θέση κλάδου ΠΕ02 Φιλολόγων με βαθμό Α' και 
Μ.Κ. 13ο 

7) Δύο θέσεις κλάδου ΠΕ02 Φιλολόγων με βαθμό Β' και 
Μ.Κ. 14ο 

8) Μία θέση κλάδου ΠΕ02 Φιλολόγων με βαθμό Β' και 
Μ.Κ. 15ο 

9) Μία θέση κλάδου ΠΕ02 Φιλολόγων με βαθμό Β' και 
Μ.Κ.16ο 

10) Μία θέση κλάδου ΠΕ02 Φιλολόγων με βαθμό Β' και 
Μ.Κ.170 

11) Μία θέση κλάδου ΠΕ03 Μαθηματικών με βαθμό Α’ 
και Μ.Κ.3ο 

12) Δύο θέσεις κλάδου ΠΕ03 Μαθηματικών με βαθμό Α' 
και Μ.Κ. 14ο 

13) Τρεις θέσεις κλάδου ΠΕ03 Μαθηματικών με βαθμό 
Β' και Μ.Κ. 15ο 

14) Μία θέση κλάδου ΠΕ03 Μαθηματικών με βαθμό Β' 
και Μ.Κ. 16ο 

15) Δύο θέσεις κλάδου ΠΕ03 Μαθηματικών με βαθμό Γ 
και Μ.Κ. 15ο 

16) Μία θέση κλάδου ΠΕ04 Φυσικών με βαθμό Α' και 
Μ.Κ.120 

17) Μία θέση κλάδου ΠΕ04 Φυσικών με βαθμό Α' και 
Μ.Κ. 13ο 

18) Μία θέση κλάδου ΠΕ04 Φυσικών με βαθμό Β' και 
Μ.Κ. 14ο 

19) Μία θέση κλάδου ΠΕ04 Φυσικών με βαθμό Β' και 
Μ.Κ. 15ο 

20) Δύο θέσεις κλάδου ΠΕ05 Γαλλικών με βαθμό Β' και 
Μ.Κ. 16ο 

21) Μία θέση κλάδου ΠΕ06 Αγγλικών με βαθμό Α' και 
Μ.Κ. 8ο 

22) Μία θέση κλάδου ΠΕ06 Αγγλικών με βαθμό Β' και 
Μ.Κ. 15ο 

23) Μία θέση κλάδου ΠΕ11 Φυσ. Αγωγ. με βαθμό Α' και 
Μ.Κ. 14ο 

24) Τρεις θέσεις κλάδου ΠΕ11 Φυσ. Αγωγ. με βαθμό Β' 
και Μ.Κ. 15ο 

25) Μία θέση κλάδου ΠΕ13 Νομ. & Πολ. Επιστ. με βαθ¬ 
μό Γ' και Μ.Κ. 18ο 

26) Μία θέση κλάδου ΠΕ16 Μουσικών με βαθμό Β' και 
Μ.Κ.15ο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιουνίου 2003 

οι ΥΠΟΥΡΓΟΙ 

ΥΦΥΠΟΥΡΓΟΣ ΥΦΥΠΟΥΡΓΟΣ 

ΟΙΚΟΝΟΜΙΑΣ ΕΣΩΤΕΡΙΚΩΝ, ΔΗΜΟΣΙΑΣ 

ΚΑΙ ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 


Γ. ΦΛΩΡΙΔΗΣ ΣΤΑΥΡΟΣ ΜΠΕΝΟΣ 


ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΕΥΘΥΜΙΟΥ 
-♦- 

Αριθ.2118 (2) 

Ανάθεση έργων στην εταιρεία «ΘΕΜΙΣ 
ΚΑΤΑΣΚΕΥΑΣΤΙΚΗ Α.Ε.». 


Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Το Ν. 2408/1996, άρθρο 5, παράγραφο 7 εδάφιο β' 
(ΦΕΚ104Α). 


2) Το Ν. 2479/1997, άρθρο 3 παράγραφο 15, εδάφιο α' 
(ΦΕΚ67Α). 

3) Το Ν. 2521/1997, άρθρο 21 παράγραφο 5, εδάφιο δ' 
(ΦΕΚ174Α). 

4) Το Ν. 2464/1998, άρθρο 31 (ΦΕΚ 275 Α/3.12.98). 

5) Το Ν. 2615/2001, άρθρο 36 παράγραφο 1, (ΦΕΚ 109 
Α/29.5.2001). 

6) Το Ν. 2943/2001, άρθρο 13 (ΦΕΚ 203 Α/12.9.2001), 
αποφασίζουμε: 

Αναθέτουμε στην εταιρεία «ΘΕΜΙΣ ΚΑΤΑΣΚΕΥΑΣΤΙΚΗ 
Α.Ε.» την εκτέλεση των παρακάτω έργων: 

«Τη σήμανση, την καθαριότητα, τη μεταφορά του γρα- 
φειακού εξοπλισμού και των αρχείων από τα υφιστάμενα 
Δικαστικά Μέγαρα στα νέα, προκειμένου να καταστεί δυ¬ 
νατή η λειτουργία των Νέων Δικαστικών Μεγάρων Αιγίου, 
Ηγουμενίτσας, Καλαβρύτων, Πολυγύρου και Σπάρτης». 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 19 Ιουνίου 2003 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-♦- 

Αριθ.2119 (3) 

Ανάθεση έργου στην εταιρεία «ΘΕΜΙΣ 
ΚΑΤΑΣΚΕΥΑΣΤΙΚΗ Α.Ε.». 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Το Ν. 2408/1996, Άρθρο 5, παράγραφο 7 εδάφιο. 
β’(ΦΕΚ 104 Α/4.6.96). 

2) Το Ν. 2479/1997, Άρθρο 3, παράγραφο 15, εδάφιο α' 
(ΦΕΚ 67 Α/6.5.97’) 

3) Το Ν. 2521/1997, Άρθρο 21 παράγραφο 5, εδάφιο δ' 
(ΦΕΚ 174Α/1.6.97). 

4) Το Ν. 2664/98, Άρθρο 31 (ΦΕΚ 275Α/3.12.98). 

5) Το Ν. 2915/01, Άρθρο 36, παρ. 1 (ΦΕΚ 109 
Α/29.6.2001). 

6) Το Ν. 2943/01, Άρθρο 13 (ΦΕΚ203 Α/12.9.2001), απο¬ 
φασίζουμε: 

Αναθέτουμε στην εταιρεία «ΘΕΜΙΣ ΚΑΤΑΣΚΕΥΑΣΤΙΚΗ 
Α.Ε.» το παρακάτω έργο: 

«Την συντήρηση των ηλεκτρονικών εγκαταστάσεων και 
των συστημάτων ασφαλείας του συγκροτήματος των Φυ¬ 
λακών Κορυδαλλού (Ανδρών, Γυναικών, Ψυχιατρείου και 
Νοσοκομείου)». 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 19 Ιουνίου 2003 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-♦- 

Αριθ.2120 (4) 

Έγκριση του Κανονισμού Λειτουργίας Προσωπικού της 
Α.Ε. «ΘΕΜΙΣ ΚΑΤΑΣΚΕΥΑΣΤΙΚΗ Α.Ε.». 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη τις διατάξεις της παρ. 7 του άρθρου 5 
του Ν. 2408/96 «ΠερίΤροποποιήσεωςτου Ποινικού Κώδι¬ 
κα, του Κώδικα Ποινικής Δικονομίας και του Κώδικα Βασι¬ 
κών Κανόνων για τη Μεταχείριση των Κρατουμένων και 
άλλες διατάξεις», όπως αντικαταστάθηκαν και συμπλη- 

ρώθηκαν από τις διατάξεις της παρ. 15 του άρθρου 3 του 
Ν. 2479/97 «Ανώτατο Ειδικό Δικαστήριο, επιτάχυνση των 
δικών, δικονομικές απλουστεύσεις και άλλες διατάξεις», 
εγκρίνουμε: 

Τον Κανονισμό Λειτουργίας Προσωπικού της εταιρείας 
«ΘΕΜΙΣ ΚΑΤΑΣΚΕΥΑΣΤΙΚΗ Α.Ε.» που κατήρτισε το Διοι¬ 
κητικό Συμβούλιο της εταιρείας, σύμφωνα με τις κείμενες 
διατάξεις, κατά την με αρ. 154/3.6.2003 συνεδρίαση. 


ΚΑΝΟΝΙΣΜΟΣ ΛΕΙΤΟΥΡΓΙΑΣ ΠΡΟΣΩΠΙΚΟΥ 
ΤΗΣ ΘΕΜΙΣ ΚΑΤΑΣΚΕΥΑΣΤΙΚΗ Α.Ε. 

ΚΕΦΑΛΑΙΟ 1. 

ΓΕΝΙΚΕΣ ΔΙΑΤΑΞΕΙΣ - ΠΡΟΣΛΗΨΗ ΠΡΟΣΩΠΙΚΟΥ 

Άρθρο 1 

1. Α) Ο Κανονισμός αυτός ρυθμίζει θέματα που αφο¬ 
ρούν την κατάσταση του προσωπικού της Εταιρείας, στα 
πλαίσια του Ιδρυτικού της Νόμου, του Καταστατικού και 
του Οργανισμού Λειτουργίας της. 

Β) Οι διατάξεις των Νόμων που ισχύουν σήμερα ή θα τε¬ 
θούν σε ισχύ στο μέλλον υπερισχύουν απέναντι στις δια¬ 
τάξεις του κανονισμού αυτού, εφόσον θα είναι ευνοϊκότε¬ 
ρες για το προσωπικό. 

2. Α) Με την επιφύλαξη όσων ορίζονται στις επόμενες 
διατάξεις της παραγράφου αυτής, στην έννοια του προ¬ 
σωπικού υπάγεται κάθε πρόσωπο που συνδέεται με την 
Εταιρεία με σύμβαση εξαρτημένης εργασίας. 

Β) Δεν υπάγονται στον κανονισμό αυτό, ανεξάρτητα 
από τη σύμβαση που τους συνδέει με την Εταιρεία: 

α) Ο πρόεδρος, ο Διευθύνων Σύμβουλος και τα μέλητου 
Δ.Σ. της Εταιρείας ακόμη και όταν συνδέονται με την Εται¬ 
ρεία με ιδιαίτερη σύμβαση παροχής υπηρεσιών. 

β) Δεν υπάγονται στον κανονισμό οι δικηγόροι και οι 
εξωτερικοί σύμβουλοι της Εταιρείας οι οποίοι αμείβονται 
με πάγια αντιμισθία. 

Άρθρο 2 

1. Η τοποθέτηση του προσωπικού και η ανάθεση υπη¬ 
ρεσιακών καθηκόντων σε κάθε εργαζόμενο γίνονται με 
κριτήρια τις ανάγκες της Εταιρείας και τα προσόντα του. 

2. Υπάλληλος δύναται να τοποθετηθεί σε διαφορετική 
υπηρεσία από αυτήν για την οποία προσλήφθηκε, εφόσον 
δεν υπάρχει βλαπτική μεταβολή των συνθηκών εργασίας. 

Άρθρο 3 

1. Η πρόσληψη των απασχολούμενων από την Εταιρεία 
γίνεται πάντοτε με σύμβαση που καταρτίζεται εγγράφως 
κατόπιν σχετικής απόφασης του Δ.Σ. της Εταιρείας. 

2. Συγκεκριμένα, η διαδικασία πρόσληψης αρχίζει κα¬ 
τόπιν εισήγησης της Διεύθυνσης Διοικητικών Υπηρεσιών 
(Τμήμα Ανθρωπίνου Δυναμικού) προς τον Διευθύνοντα 
Σύμβουλο, ο οποίος προΐσταται όλων των υπηρεσιών της 
Εταιρείας και τον Πρόεδρο του Δ.Σ., ο οποίος έχει τη γε¬ 
νική εποπτεία του παραγόμενου έργου της Εταιρείας. 
Στην εν λόγω εισήγηση πρέπει να αναφέρεται: 

• Πλήρης αιτιολόγηση της ανάγκης που προέκυψε 
προς απασχόληση του συγκεκριμένου ατόμου. 

• Το είδος της απασχόλησης (σύμβαση εργασίας - έρ¬ 
γου - εντολής - ανεξαρτήτων υπηρεσιών). 

• Το αντικείμενο των προσφερομένων υπηρεσιών. 

• Τίτλο της θέσεως προς κάλυψη. 

• Πλήρης και αναλυτική περιγραφή των καθηκόντων 
προς εκτέλεση. 


• Προσόντα και ιδιαίτερα χαρακτηριστικά του υποψη¬ 
φίου που απαιτούνται. 

Την πρόσληψη τελικά αποφασίζει το Δ.Σ. της Εταιρείας. 

3. Κάθε νεοπροσλαμβανόμενος οφείλει πριν από την 
πρόσληψη του να συμπληρώσει έντυπο της Εταιρείας 
όπου θα φαίνονται όλα τα απαραίτητα στοιχεία που 
αναφέρονται στην ατομική και οικογενειακή του κατά¬ 
σταση. Οφείλει επίσης να προσκομίζει στο Τμήμα Αν¬ 
θρωπίνου Δυναμικού της Εταιρείας και τα παρακάτω 
δικαιολογητικά: 

Α) Φωτοτυπία της αστυνομικής του ταυτότητας και μια 
πρόσφατη φωτογραφία, καθώς και φωτοτυπία του ασφα¬ 
λιστικού του βιβλιαρίου. Για όσους δεν διαθέτουν ακόμη 
ασφαλιστικό βιβλιάριο, υποχρεούνται να προσκομίζουν 
από το ΙΚΑ απογραφικό δελτίο επί του οποίου αναγράφε¬ 
ται ο αριθμός μητρώου του ΙΚΑ. 

Β) Πιστοποιητικό σπουδών ή άδεια ασκήσεως επαγγέλ¬ 
ματος, σε όσες περιπτώσεις επιβάλλεται από τον Νόμο. 

Γ) Πιστοποιητικό προϋπηρεσίας που πρέπει να συμφω¬ 
νούν με το χρόνο που πιστοποιείται από τα αντίστοιχα 
ασφαλιστικά βιβλιάρια του προσλαμβανόμενου, εκτός αν 
η προϋπηρεσία προσεφέρθη σε μη ασφαλιστική περιοχή 
της χώρας, οπότε χωρεί απόδειξη με άλλο νόμιμο τρόπο. 

4. Τις παραπάνω υποχρεώσεις έχει κάθε μισθωτός και 
σε περίπτωση που επέλθουν μεταβολές στα στοιχεία του. 

5. Η οριστική επιλογή των υποψηφίων γίνεται βάσει δια¬ 
δοχικών προσωπικών συνεντεύξεων εκ μέρους του αρμο¬ 
δίου Διευθυντού που αιτήθηκε την πρόσληψη και της Δι¬ 
εύθυνσης Διοικητικών Υπηρεσιών. Το Διοικητικό Συμβού¬ 
λιο εγκρίνει τελικά την πρόσληψη, ύστερα από εισήγηση 
του Διευθύνοντα Συμβούλου. 

6. Το Τμήμα Ανθρωπίνου Δυναμικού της Εταιρείας ανα¬ 
λαμβάνει την ευθύνη για την πληροφόρηση των νέων 
υπαλλήλων γύρω από το αντικείμενο της απασχόλησής 
τους και τους στόχους της Εταιρείας. 

Άρθρο 4 

Με την επιφύλαξη των όσων ορίζονται παραπάνω στο 
άρθρο 3, κανείς δεν προσλαμβάνεται αν δεν συντρέχουν 
οι εξής προϋποθέσεις: 

Α) Αν δεν υπάρχει η απαιτούμενη από τον νόμο άδεια ερ¬ 
γασίας απάτην αρμόδια υπηρεσία, όταν ο προσλαμβανό¬ 
μενος είναι αλλοδαπός. 

Β) Αν δεν έχει συμπληρώσει το 16ο έτος της ηλικίας του, 
καθώς κι αν συντρέχει περίπτωση που αποκλείει την πρό¬ 
σληψη βάσει της κείμενης νομοθεσίας. 

Άρθρο 5 

Κάθε νεοπροσλαμβανόμενος δοκιμάζεται για χρονικό 
διάστημα δύο (2) μηνών από την έναρξη της εργασίας 
του, προτού δε συμπληρωθούν οι δύο αυτοί μήνες, μπο¬ 
ρεί να απολυθεί χωρίς προειδοποίηση και χωρίς να κατα¬ 
βληθεί αποζημίωση, όπως και ο Νόμος ορίζει. 

Άρθρο 6 

Ατομικοί Φάκελοι Προσωπικού: Για κάθε εργαζόμενο 
τηρείται από το Τμήμα Ανθρωπίνου Δυναμικού ατομικός 
φάκελος, στον οποίο αναγράφονται όλα τα στοιχεία που 
αφορούν τα προσόντα, την ηλικία, την οικογενειακή κα¬ 
τάσταση, τις άδειες, καθώς επίσηςτη σύμβαση εργασίας, 
τα δελτία αξιολόγησης και γενικά οτιδήποτε σχετικό με 
την παρεχόμενη εργασία. 

Ο φάκελος του εργαζόμενου στην Εταιρεία περιλαμβάνει: 

• Αίτηση πρόσληψης 

• Συστάσεις 

• Αποτελέσματα ιατρικών εξετάσεων, αν υπάρχουν. 

• Φωτογραφία του υπαλλήλου. 

• Φωτοτυπία του δελτίου ταυτότητας του υπαλλήλου. 

• Ποινικό μητρώο 

• ΑΦΜ / Αρμόδια Εφορία 

• Τίτλοι σπουδών, διπλώματα 

• Σύμβαση εργασίας 

Ο φάκελος αυτός ενημερώνεται και με άλλα στοιχεία 
που σχετίζονται με τον εργαζόμενο, όπως: 

• Φύλλα ποιότητας εργασίας 

• Σημειώματα για πειθαρχικά παραπτώματα 

• Παραστατικά και έντυπα τυχόν δανειοδοτήσεων του 
εργαζόμενου απάτην Εταιρεία. 

• Συμμετοχή του εργαζόμενου σε σεμινάρια - ημερίδες 

• Ημερομηνίες χορήγησης αδειών 

• Επαινετικές επιστολές, διακρίσεις κ.λ.π. 

• Βεβαίωση γάμου 

• Πιστοποιητικό Οικογενειακής Κατάστασης. 

Κάθε δικαιολογητικό που περιέχει ο ατομικός φάκελος 
του υπαλλήλου θεωρείται άκρως εμπιστευτικό και δεν 
κοινοποιείται σε καμία περίπτωση πλην εκείνων που κα¬ 
θορίζονται άλλως από το Νόμο. 

ΚΕΦΑΛΑΙΟ 2. 

ΔΙΑΡΚΕΙΑ ΚΑΙ ΟΡΟΙ ΕΡΓΑΣΙΑΣ 
ΚΑΝΟΝΙΚΕΣ - ΕΙΔΙΚΕΣ ΑΔΕΙΕΣ 

Άρθρο 7 

1. Η διάρκεια της καθημερινής εργασίας αφορά τις νό¬ 
μιμα εργάσιμες ημέρες και ρυθμίζεται με βάσει τις ώρες 
εργασίας που καθορίζονται από τον Νόμο ή τις υπουργι¬ 
κές αποφάσεις για κάθε κλάδο εργαζομένων. 

2. Οι ώρες έναρξης, διακοπής καιλήξεωςτης εργασίας 
καθορίζονται σύμφωνα με το Νόμο, από τη Διεύθυνση της 
Εταιρείας, ανάλογα με τις ανάγκες κάθε τμήματος και το 
είδος εργασίας και περιέχονται σε κατάσταση θεωρημέ¬ 
νη και εγκεκριμένη από το αρμόδιο Γραφείο Επιθεωρή- 
σεως Εργασίας. 

3. Στις διατάξεις για την υπερωριακή απασχόληση δεν 
υπάγονται τα πρόσωπα που κατέχουν θέση διευθυντική, 
εποπτική ή εμπιστευτική. Σύμφωνα με όσα ορίζει ο Ν. 
2269/1920, πρόκειται για πρόσωπα που ασκούν τη διεύ¬ 
θυνση και εποπτεία της Εταιρείας, και γι' αυτό επηρεά¬ 
ζουν αποφασιστικά τις αποφάσεις και την εξέλιξή της. 

4. Η Διεύθυνση Διοικητικών Υπηρεσιών της Εταιρείας 
μπορεί με προηγούμενη άδεια του αρμοδίου Γ ραφείου 
Επιθεωρήσεως Εργασίας, να παρατείνει τη διάρκεια της 
εργασίας, για το σύνολο ή μέρους του προσωπικού της 
πέρα απότις ώρες που έχουν καθορισθεί, ή να ζητήσει την 
απασχόληση του προσωπικού της κατά τις Κυριακές ή άλ¬ 
λες μη εργάσιμες ημέρες, ανάλογα με τις ανάγκες της. Η 
χορήγηση της σχετικής άδειας, καθώς και ο προσδιορι¬ 
σμός της οφειλόμενης αμοιβής γι' αυτήν την πρόσθετη 
απασχόληση, θα γίνεται με βάση τις σχετικές διατάξεις 
του Νόμου, των διαταγμάτων και των υπουργικών απο¬ 
φάσεων. 

5. Το Τμήμα Ανθρωπίνου Δυναμικού της Εταιρείας υπο- 
χρεούται μόλις διαπιστώσει την ανάγκη πρόσθετης απα¬ 
σχόλησης του προσωπικού να υποβάλλει στη Διεύθυνση 
Διοικητικών Υπηρεσιών της Εταιρείας ένα υπηρεσιακό 
σημείωμα, στο οποίο θα αναγράφονται τα ονοματεπώνυ¬ 
μα αυτών που θα απασχοληθούν πρόσθετα, ο χρόνος 


απασχόλησης και το είδος της εργασίας που θα εκτελε- 
σθεί. Εφόσον η πρόσθετη αυτή απασχόληση εγκριθεί, 
ένα σημείωμα στέλνεται στο Γ ραφείο Λογιστηρίου - Μι¬ 
σθοδοσίας - Ισολογισμού για να καταχωρηθεί η πρόσθε¬ 
τη αμοιβή του εργαζομένου. 

Άρθρο 8 

1. Ο χρόνος εργασίας είναι και θεωρείται ο χρόνος κα¬ 
τά τον οποίο οι εργαζόμενοι προσφέρουν την εργασία 
τους. 

2. Δεν προσμετράται στη διάρκεια του χρόνου εργα¬ 
σίας του προσωπικού, ο χρόνος διακίνησής τους απάτην 
κατοικία τους στο τόπο εργασίας. 

Άρθρο 9 

1. Κανονικές άδειες 

Α). Τα σχετικά με την κανονική άδεια του προσωπικού 
ρυθμίζονται από τη σχετική νομοθεσία. 

Β). Ο χρόνος χορήγησης της κανονικής άδειας και η 
διάρκεια, καθορίζεται και προγραμματίζεται με ευθύνη 
του Τμήματος Ανθρωπίνου Δυναμικού και εγκρίνεται από 
το Διευθύνοντα Σύμβουλο. Σύμφωνα με την εργατική νο¬ 
μοθεσία, καταβάλλεται προσπάθεια να ανακοινώνονται 
τα προγράμματα χορήγησης αδειών μέχρι 15 Μαίου κάθε 
έτους στο προσωπικό. 

Γ). Διακοπή της άδειας μπορεί να γίνει είτε μετά από 
απαίτηση του εργαζομένου είτε για ιδιαίτερη σοβαρή 
υπηρεσιακή ανάγκη μέσα στα πλαίσια των σχετικών δια¬ 
τάξεων. 

2. Εκπαιδευτικές άδειες 

Χορηγούνται στο προσωπικό άδειες με αποδοχές, κατά 
την κρίση της Εταιρείας για επιμόρφωση ή ενημέρωση 
στο εσωτερικό πάνω σε θέματα συναφή με την εργασία 
κάθε εργαζομένου. Η χρονική διάρκεια των αδειών αυτών 
καθορίζεται από την Εταιρεία. 

3. Φοιτητικές - Σπουδαστικές άδειες 

Στους εργαζόμενους στην Εταιρεία φοιτητές και σπου¬ 
δαστές, χορηγούνται, κατά το ελάχιστο, οι φοιτητικές και 
σπουδαστικές άδειες που προβλέπονται από τον Νόμο. 

4. Οικογενειακές άδειες 

Α). Σε περίπτωση γάμου ότι προβλέπεται από τις αντί¬ 
στοιχες ΣΣΕ, ανάλογα με την ειδικότητα. 

Β). Σε περίπτωση γέννησης παιδιού και θανάτου συγγε¬ 
νούς πρώτου βαθμού, χορηγείται άδεια με αποδοχές 
σύμφωνα με τα άρθρα 657-658 Α.Κ. 

Γ). Άδεια τοκετού και θηλασμού. Χορηγείται η άδεια 
που προβλέπεται από τις σχετικές διατάξεις και ΣΣΕ. 

Δ). Η Εταιρεία μπορεί να χορηγεί, σε εξαιρετικές περι¬ 
πτώσεις, κατά την κρίση της εφόσον υπάρχει σπουδαίος 
λόγος, άδεια άνευ αποδοχών, μετά από αίτηση του ενδια¬ 
φερομένου πριν από εύλογο χρονικό διάστημα. 

5. Αρμόδιο και υπεύθυνο για την παρακολούθηση της 
τήρησης του χρόνου εργασίας και την επίβλεψη του 
τρόπου εργασίας του προσωπικού είναι το Τμήμα Αν¬ 
θρώπινου Δυναμικού, το οποίο πρέπει να αποτρέπει τυ¬ 
χόν αδικαιολόγητες διακοπές ή αποχές από την εργα¬ 
σία και να αντιμετωπίζει τυχόν εμπόδια που δημιουρ¬ 
γούν καθυστερήσεις ή περιορισμό των χρονικών ορίων 
της εργασίας τηρώντας αυστηρά ίση μεταχείριση των 
εργαζομένων. 

6. Γ ενικά σε περίπτωση έκτακτης άδειας λόγω κωλύμα¬ 
τος ή σοβαρών οικογενειακών προβλημάτων, αργοπο¬ 
ρίας στην πρωινή προσέλευση, αναχώρησης πριν τη λήξη 
του ωραρίου, καθώς και για τις ολιγόωρες απουσίες κατά 

τη διάρκεια του ωραρίου απαιτείται έγκριση από το προ- 
αναφερόμενο Τ μήμα. 

7. Για ότι τυχόν δεν προβλέπεται στον Κανονισμό αυτόν, 
ισχύουν οι διατάξεις της εργατικής νομοθεσίας και των 
ΣΣΕ. 

Άρθρο 10 

Απουσία λόγω ασθένειας: Υπάλληλος που απουσιάζει 
λόγω ασθένειας οφείλει να ειδοποιεί την πρώτη κιόλας 
ημέρα απουσίας του τον άμεσο Προϊστάμενό του και το 
Τ μήμα Ανθρωπίνου Δυναμικού τηλεφωνικά ή με οποιοδή- 
ποτε άλλο μέσο. Στην περίπτωση αυτή, οι αποδοχές του 
υπαλλήλου καταβάλλονται σύμφωνα με την εργατική και 
ασφαλιστική νομοθεσία. Αν ο υπάλληλος δεν προσκομί¬ 
σει βεβαίωση γιατρού για τις ημέρες ασθένειας του, τότε 
οι ημέρες απουσίας του αφαιρούνται από τις αποδοχές 
του. 

ΚΕΦΑΛΑΙΟ 3. 

ΑΠΟΔΟΧΕΣ ΚΑΙ ΚΡΑΤΗΣΕΙΣ 
Άρθρο 11 

1. Οι μισθοί των εργαζομένων προκαταβάλλονται. 

2. Το προσωπικό που απασχολείται στην Εταιρεία με 
συμβάσεις εξαρτημένης εργασίας ιδιωτικού δικαίου, 
αμείβεται σύμφωνα με τον Νόμο και τις συλλογικές συμ¬ 
βάσεις, με μισθό. Τυχόν μεγαλύτερες αποδοχές από εκεί¬ 
νες που προβλέπονται από το Νόμο, τις συλλογικές συμ¬ 
βάσεις εργασίας, τις Πράξεις Νομοθετικού περιεχομέ¬ 
νου, καταβάλλονται στο προσωπικό ως οικειοθελής 
παροχή η χορήγηση ή μη της οποίας αποτελεί ανεξέλε¬ 
γκτο και πάντοτε ανακλητό δικαίωμα της Εταιρείας και 
εξαρτάται από τις αποφάσεις και την ελεύθερη θέλησή 
της, σε συνάρτηση με την πορεία των εργασιών και την 
απόδοση του κάθε εργαζομένου, και αποσκοπεί στην πα¬ 
ροχή κινήτρων στους μισθωτούς για αύξηση της παρα¬ 
γωγικότητας και την ποιοτική βελτίωση της παρεχόμενης 
εργασίας, καθώς και στη δημιουργία μονίμων στελεχών 
στην Εταιρεία. Η Εταιρεία έχει πάντοτε το δικαίωμα να πε¬ 
ρικόψει ή να σταματήσει εντελώς τη χορήγηση τέτοιας 
παροχής, όπως επίσης έχει το δικαίωμα να καταβάλλει 
εκούσιες παροχές σε μεμονωμένους εργαζόμενους ή 
τμήματα χωρίς αυτό να σημαίνει ότι ακολουθεί πολιτική 
διακρίσεων, αλλά εργοδοτική πολιτική ανάλογη με τις 
ανάγκες της και την απόδοση των εργαζομένων. Η ολική 
ή μερική περικοπή των πόσης φύσεως χρηματικών παρο¬ 
χών που καταβάλλονται επιπλέον από τις προβλεπόμενες 
από το Νόμο και τις ΣΣΕ, πραγματοποιείται με απόφαση 
του Δ.Σ. της Εταιρείας και εισήγηση της υπηρεσίας, που 
εισηγήθηκετη χορήγηση, αμέσως μόλις διαπιστωθεί, κα¬ 
τά τη κρίση τους, ότι για οποιονδήποτε λόγο δεν δικαιο¬ 
λογείται πια η χορήγησή τους. 

5. Απαιτήσεις της Εταιρείας ζημιών σε είδη ή μηχανή- 
ματά της και οι οποίες επήλθαν από δόλο των μισθωτών 
της Εταιρείας και καταλογίσθηκαν νομίμως, τηρουμένων 
των διατάξεων του Άρθρου 664 Α.Κ., αφαιρούνται ή κρα¬ 
τούνται από τις δεδουλευμένες αποδοχές τους (των μι¬ 
σθωτών) κατά την εκκαθάριση. Επίσης αφαιρούνται και 
κρατούνται τυχόν πρόστιμα που επιβλήθηκαν νόμιμα από 
την Εταιρεία στους μισθωτούς της, ως και κάθε άλλη κρά¬ 
τηση προβλεπομένη από το Νόμο. 

6. Από τις αποδοχές του εργαζόμενου γίνονται οι νόμι¬ 
μες κρατήσεις και ο συμψηφισμός των οφειλών που προ¬ 
έρχονται: 


Α) Από πρόστιμα που επιβλήθηκαν στον εργαζόμενο 
σύμφωνα με την ισχύουσα εργατική νομοθεσία και τον 
παρόντα Κανονισμό. 

Β) Από κάθε άλλη αιτία που προβλέπεται από το Νόμο. 

Γ) Από χρήση σύνδεσης κινητής τηλεφωνίας, εφ’ όσον 
η Εταιρεία παρέχει τέτοιες συνδέσεις στα πλαίσια ομαδι¬ 
κών προγραμμάτων βάσει σύμβασης με εταιρείας κινη¬ 
τής τηλεφωνίας. 

Απαιτήσεις της Εταιρείας για τους παραπάνω λόγους, 
μπορούν να συμψηφισθούν και με το ποσό της αποζημίω¬ 
σης του Ν. 2112/1920 σε περίπτωση απολύσεώς του. 

Άρθρο 12 

Εκχώρηση μισθών σε τρίτους επιτρέπεται μόνο στις 
προβλεπόμενες από το Νόμο περιπτώσεις. 

ΚΕΦΑΛΑΙΟ 4. 

ΑΞΙΟΛΟΓΗΣΗ ΕΡΓΑΣΙΑΣ - ΑΝΑΠΡΟΣΑΡΜΟΓΗ ΜΙΣΘΩΝ - 
ΚΙΝΗΤΡΑ ΠΑΡΑΓΩΓΙΚΟΤΗΤΑΣ 

Άρθρο 13 

Μέθοδος Αξιολόγησης 

Η εκτίμηση εργασίας είναι αποτέλεσμα τριών βασικών 
φάσεων: 

• Της καθημερινής αποτίμησης της απόδοσης του 
υπαλλήλου που επιτυγχάνεται με ανοικτό, ευθύ και δίκαιο 
διάλογο υπεύθυνου - υπαλλήλου περί της απόδοσης, των 
στόχων και των δυνατών ή αδυνάτων σημείων που παρα¬ 
τηρήθηκαν στην εκτέλεση εργασίας του κατά τη διάρκεια 
της ημέρας. 

• Της ανά εξάμηνο προφορικής συνέντευξης - ανταλ¬ 
λαγής απόψεων μεταξύ Προϊσταμένου και Αξιολογού¬ 
μενου. 

• Της επίσημης γραπτής αξιολόγησης ποιότητας και 
απόδοσηςτου υπαλλήλου για διάστημα ενός έτους. Ηέγ- 
γραφη αυτή αξιολόγηση, τα κριτήρια της οποίας καθορί¬ 
ζονται με απόφαση του Διοικητικού Συμβουλίου, εμφανί¬ 
ζει τα πραγματικά αποτελέσματα απόδοσης (ποσοτικά 
και ποιοτικά) σε σύγκριση με τις απαιτήσεις της θέσης και 
το αντικείμενο απασχόλησης που του έχει ανατεθεί. 

Άρθρο 14 

Διαδικασία Αξιολόγησης Εργασίας 

Το Τμήμα Ανθρωπίνου Δυναμικού είναι αρμόδιο να 
ελέγχει τους προϊσταμένους των Τμημάτων για την συ¬ 
μπλήρωση των εκθέσεων αξιολόγησης και την εν συνε¬ 
χεία ταξινόμησή τους. Των εν λόγω εκθέσεων λαμβάνει 
γνώση ο εργαζόμενος, ο οποίος δικαιούται να σχολιάσει 
και αυτός με τη σειρά του την αξιολόγηση. Τέλος τα δελ¬ 
τία αυτά υποβάλλονται στη Διεύθυνση Διοικητικών Υπη¬ 
ρεσιών και κοινοποιείται στον Διευθύνοντα Σύμβουλο και 
τον Πρόεδρο του Δ.Σ. 

ΚΕΦΑΛΑΙΟ 5. 

ΥΠΕΥΘΥΝΟΤΗΤΕΣ 

Άρθρο 15 

ΠΟΛΙΤΙΚΗ ΠΡΟΣΩΠΙΚΟΥ - ΥΠΕΥΘΥΝΟΤΗΤΕΣ 

Η Εταιρεία επιδιώκει τη δημιουργία θετικού κλίματος 
συνεργασίας των εργαζομένων στην Εταιρεία, την ανά¬ 
πτυξη των ικανοτήτων του προσωπικού, τη βελτίωση των 
αποτελεσμάτων και επίτευξη επαγγελματικών στόχων 
του προσωπικού, ικανοποιητικές αμοιβές, αξιοκρατικό 
σύστημα προαγωγών στη διοικητική ιεραρχία. Επίσης 
αναπτύσσει κοινωνική πολιτική με στόχο την ενίσχυση 
κοινωνικών δραστηριοτήτων των εργαζομένων, την εν- 

θάρρυνση και ενίσχυση πολιτιστικών επιμορφωτικών, 
αθλητικών και άλλων μορφών κοινωνικής δραστηριότη¬ 
τας που αναπτύσσεται από τους εργαζόμενους και προά¬ 
γει την συνεργασία των εργαζομένων συμβάλλοντας 
στην ανύψωση της ποιότητας ζωής. 

ΚΕΦΑΛΑΙΟ 6. 

ΑΣΦΑΛΕΙΑ ΚΑΙ ΥΓΙΕΙΝΗ. 

Άρθρο 16 

1. Κάθε απασχολούμενος έχει την υποχρέωση και ευ¬ 
θύνη να εφαρμόζει με απόλυτη ακρίβεια τις εντολές της 
Διεύθυνσης των Προϊσταμένων και του Τμήματος Αν¬ 
θρωπίνου Δυναμικού σχετικά με την ασφάλεια του προ¬ 
σωπικού. 

2. Όλοι οι εργαζόμενοι έχουν υποχρέωση και ευθύνη να 
λαμβάνουντα κατάλληλα μέτρα ασφαλείας τόσο γιατους 
ίδιους όσο και για τους υπόλοιπους συναδέλφους τους, 
καθώς και για τις εγκαταστάσεις, μηχανήματα και γενικά 
την περιουσία της Εταιρείας και οφείλουν να ειδοποιούν 
αμέσως τους Προϊσταμένους τους, τη Διεύθυνση ή το 
Τμήμα Ανθρωπίνου Δυναμικού για κάθε βλάβη ή κίνδυνο 
ή πιθανότητα να προξενηθεί βλάβη σε οποιοδήποτε μη¬ 
χάνημα και προϊόν, για τυχόν ελαττώματα που παρουσιά¬ 
ζονται σ’ αυτά, καθώς και για κάθε ατύχημα που θα συμ¬ 
βεί, οποιοσδήποτε εκτάσεως κι αν είναι αυτό. 

3. Οι οδηγοί αυτοκινήτων υποχρεούνται να φροντίζουν 
για την ασφαλή και ταχύτερη δυνατή εκτέλεση των δρο¬ 
μολογίων που τους ανατίθεται. Αυτοί υποχρεούνται επί¬ 
σης μόλις διαπιστώσουν κάποια βλάβη ή αντιληφθούν κίν¬ 
δυνο επικείμενης βλάβης στο αυτοκίνητο, να ειδοποιή¬ 
σουν αμέσως τον Προϊστάμενο του Γραφείου Κίνησης 
Προσωπικού για τη διόρθωση ή πρόληψη της βλάβης και 
την αποτροπή μεγαλύτερης ζημίας, ευθυνόμενοι για κά¬ 
θε ζημία που θα προκληθεί αποδεδειγμένα από αμέλειά 
τους. 

ΚΕΦΑΛΑΙΟ 7. 

ΑΤΥΧΗΜΑΤΑ ΠΡΟΣΩΠΙΚΟΥ 

Άρθρο 17 

1. Κάθε ατύχημα, τόσο μέσα σε χώρους εργασίας όσο 
και έξω από αυτούς, πρέπει να αναφέρεται αμέσως στο 
Τμήμα Ανθρωπίνου Δυναμικού, το οποίο θα προβαίνει 
στις απαραίτητες ενέργειες σύμφωνα με τον Νόμο. 

2. Σε περίπτωση εργατικού ατυχήματος αυτός που βρί¬ 
σκεται πιο κοντά, οφείλει αμέσως και χωρίς εντολή να δια- 
κόψειτην εργασία του και να ειδοποιήσει τον Προϊστάμε¬ 
νό του και το Τμήμα Ανθρώπινου Δυναμικού, το οποίο 
οφείλει με την βοήθεια του προσωπικού, ναπροσφέρειτις 
πρώτες βοήθειες στον παθόντα, να φροντίσει για την 
άμεση προσαγωγή του στο ιατρείο του ΙΚΑ ή στον Σταθ¬ 
μό Πρώτων Βοηθειών και να δώσει, εφόσον η κατάσταση 
του ίδιου του παθόντα δεν του το επιτρέπει, τις αναγκαί¬ 
ες πληροφορίες για τη σύνταξη του σχετικού Δελτίου 
Ατυχήματος. 

Άρθρο 18 

Το Τμήμα Ανθρώπινου Δυναμικού ρυθμίζει τις διαδικα¬ 
σίες αντιμετώπισης των ατυχημάτων, τόσο από τυπική 
όσο και από ουσιαστική άποψη, ενημερώνοντας σχετικά 
τον Πρόεδρο του Δ.Σ. και τον Διευθύνοντα Σύμβουλο της 
Εταιρείας. 

Οι ενέργειές του είναι: 

α. Η άμεση αντιμετώπιση του ατυχήματος από πλευράς 
πρόχειρης παροχής βοήθειας. 


β. Η επιμέλεια για την αποστολή του τραυματία στο πλη- 
σιέστερο σταθμό Α’ Βοηθειών ή στο ιατρείο του ΙΚΑ. 

γ. Η σύνταξη του σχετικού Δελτίου Ατυχήματος και η 
υποβολή του μέσω του τμήματος προσωπικού όσο το δυ¬ 
νατόν γρηγορότερα στην αρμόδια υπηρεσία του ΙΚΑ και 
του Υπουργείου Εργασίας. 

δ. Η σύνταξη ειδικής έκθεσης από τον Προϊστάμενο του 
Τμήματος όπου συνέβη το ατύχημα, σχετικά με τα αίτια, 
τις συνθήκες και τον τόπο που έγινε το ατύχημα. Σε περί¬ 
πτωση σοβαρού τραυματισμού, η έκθεση πρέπει να περι¬ 
λαμβάνει και τις μαρτυρικές καταθέσεις όλων αυτών που 
ήταν παρόντες την ώρα του ατυχήματος. Η ειδική αυτή 
έκθεση θα υποβάλλεται όσο το δυνατόν πιο γρήγορα 
στον Πρόεδρο του Δ.Σ. και τον Διευθύνοντα Σύμβουλο 
της Εταιρείας. 

ΚΕΦΑΛΑΙΟ 8. 

ΔΕΟΝΤΟΛΟΓΙΑ ΤΟΥ ΠΡΟΣΩΠΙΚΟΥ 

Άρθρο 19 

Όλοι οι εργαζόμενοι οφείλουν να εκτελούν δραστήρια 
και με τάξη την εργασία τους, να ενεργούν πάντοτε με 
τρόπο που να ωφελεί το γενικότερο συμφέρον της Εται¬ 
ρείας και να καταβάλλουν κάθε δυνατή προσπάθεια για 
την πρόληψη κάθε περιστατικού που είναι δυνατόν να 
συμβεί κατά την κανονική πορεία της εργασίας. Όλο το 
προσωπικό οφείλει να συμπεριφέρεται με σεβασμό 
στους συναδέλφους του και στους Προϊσταμένους του 
και να συνεργάζεται με αυτούς για την προώθηση του έρ¬ 
γου και την επίτευξη των σκοπών της Εταιρείας. 

Άρθρο 20 

Αυτοί που παίρνουν από το ταμείο της Εταιρείας χρη¬ 
ματικά ποσά για να εκτελέσουν εξωτερικές εργασίες, 
οφείλουν κατά την επιστροφή τους απαραίτητα να απο¬ 
δώσουν λογαριασμό, προσκομίζοντας στο λογιστήριο 
όλα τα δικαιολογητικά δαπανών. 

Άρθρο 21 

1. Οι λύσεις των προβλημάτων ή θεμάτων που σχετίζο¬ 
νται με την εργασία, δίνονται από τους Προϊσταμένους 
των Τμημάτων και τους Διευθυντές. 

2. Όλο το προσωπικό οφείλει να συμμορφώνεται προς 
τις εντολές και οδηγίες του Προέδρου του Δ.Σ., του Διευ- 
θύνοντα Συμβούλου, των μελώντου Διοικητικού Συμβου¬ 
λίου, των Διευθυντών Διευθύνσεως και Προϊσταμένων 
της Εταιρείας. 

3. Όλοι οι Προϊστάμενοι οφείλουν να συμπεριφέρονται 
σύμφωνα με τις κατευθύνσεις που έχουν δοθεί από τον 
Πρόεδροτου Δ.Σ., τον Διευθύνοντα Σύμβουλο, τους εντε¬ 
ταλμένους Συμβούλους και τον Διευθυντή και είναι υπεύ¬ 
θυνοι για την εργασία που εκτελείται στο τμήμα που ερ¬ 
γάζονται καθώς και για κάθε πράξη ή παράλειψη που μπο¬ 
ρεί να βλάψει τα συμφέροντα της Εταιρείας. Οφείλουν να 
επιβλέπουντηντήρηση της τάξης και την ομαλή διεξαγω¬ 
γή της εργασίας, τόσο στο τμήμα που εργάζονται όσο και 
γενικά σε ολόκληρο το χώρο που ανήκει στην Εταιρία. Κά¬ 
θε εργασία που γίνεται με εντολή τους πρέπει να εκτελεί- 
ται σύμφωνα με τις υποδείξεις τους και η παρακολούθη¬ 
ση της εκτέλεσής της είναι μέρος των καθηκόντων τους. 
Οι εργαζόμενοι οφείλουν να εκτελούν με ακρίβεια, ζήλο 
και επιμέλεια κάθε εργασία που τους ανατίθεται, χωρίς 
αντίρρηση και σύμφωνα πάντα με τις υποδείξεις των ιε¬ 
ραρχικά Προϊσταμένων τους και τις διατάξεις του Κανονι¬ 
σμού αυτού. Αυτό αποτελεί προϋπόθεση τόσο για την 

ομαλή εκτέλεση της εργασίας, όσο και για την ασφάλεια 
των εργαζομένων. Επίσης, οφείλουν να συνεργάζονται με 
τους συναδέλφους τους των άλλων τμημάτων προκειμέ- 
νου να επιλύσουν προβλήματα που αφορούν είτε άμεσα 
το τμήμα είτε γενικά την Εταιρία. Όλοι οι Προϊστάμενοι, 
καθώς και τα πρόσωπα που έχουν εντολή από αυτούς, 
υποχρεούνται να φροντίζουν για την εφαρμογή των δια- 
τάξεωντου Κανονισμού αυτού και να τηρούν αυστηράτις 
υποδείξεις και οδηγίες που αφορούν το τμήμα τους, να 
παρατηρούν δε και να αναφέρουν στο τμήμα προσωπικού 
κάθε εργαζόμενο που παραβιάζει τις διατάξεις αυτές. 

ΚΕΦΑΛΑΙΟ 9. 

ΓΕΝΙΚΕΣ ΥΠΟΧΡΕΩΣΕΙΣ ΚΑΙ ΚΑΘΗΚΟΝΤΑ 
Άρθρο 22 

Το εργασιακό καθήκον προσδιορίζεται τόσο από τις 
υποχρεώσεις που επιβάλλουν στον εργαζόμενο οι διατά¬ 
ξεις του παρόντος Κανονισμού, της εργατικής νομοθε¬ 
σίας, οι εντολές και οδηγίες του εργοδότη, όσο και από 
την συμπεριφορά που πρέπει να τηρεί ο εργαζόμενος 
εντός και εκτός της εργασίας, ώστε να μην θίγεται το κύ¬ 
ρος της Εταιρείας. 

Οι εργαζόμενοι στην Εταιρεία οφείλουν: 

α. Να καταβάλουν τη μεγαλύτερη επιμέλεια κατά την 
εκτέλεση της εργασίας, και να προσφέρουν ανεπιφύλα¬ 
κτα τις γνώσεις τους και την εμπειρία τους στην ειδικότη¬ 
τά τους, συμβάλλοντας έτσι στην απόδοση της εργασίας. 

β. Να εκτελούν με ακρίβεια τις προφορικές και γραπτές 
εντολές των Προϊσταμένων τους. 

γ. Να διαφυλάσσουν τις εγκαταστάσεις και τον εξοπλι¬ 
σμό, να κάνουν καλή χρήση των περιουσιακών στοιχείων 
της Εταιρείας όπως π.χ. μηχανημάτων, αυτοκινήτων, κ.λ.π. 

δ. Να απασχολούνται αποκλειστικά και μόνον με εργα¬ 
σίες της Εταιρείας απαγορευομένης της συμμετοχής 
τους με οποιαδήποτε ιδιότητα σε εταιρίες οποιοσδήποτε 
μορφής, που αναλαμβάνουν άμεσα ή έμμεσα την εκτέλε¬ 
ση έργων της εταιρείας. 

ε. Οι μηχανικοί, αρχιτέκτονες, υπομηχανικοί κ.λ.π. τε¬ 
χνικοί υπάλληλοι της Εταιρείας, απαγορεύεται προσέτι 
να στελεχώνουν άλλες εταιρίες που αναλαμβάνουν άμε¬ 
σα ή έμμεσα την εκτέλεση έργων της εταιρείας «ΘΕΜΙΣ 
ΚΑΤΑΣΚΕΥΑΣΤΙΚΗ Α.Ε.». 

στ. Να τηρούν απόλυτη εχεμύθεια αναφορικά με πλη¬ 
ροφορίες που κατέχουν λόγω της εργασιακής τους θέ¬ 
σης. Να μη χρησιμοποιούν την υπαλληλική τους ιδιότητα 
ή τις πληροφορίες που κατέχει ο υπάλληλος, λόγω της 
υπηρεσίας του ή της θέσης του για την εξυπηρέτηση ιδιω¬ 
τικών συμφερόντων, του ιδίου ή τρίτων. 

ΚΕΦΑΛΑΙΟ 10. 

ΠΕΙΘΑΡΧΙΚΑ ΠΑΡΑΠΤΩΜΑΤΑ ΚΑΙ ΠΟΙΝΕΣ 
Άρθρο 23 

1. Α). Πειθαρχικό παράπτωμα αποτελεί στα πλαίσια του 
προηγούμενου άρθρου κάθε παράβαση εργασιακών κα¬ 
θηκόντων που εκτελεί με υπαίτια πράξη ή παράλειψη και 
μπορεί να καταλογιστεί στον εργαζόμενο. 

Β). Πειθαρχικά όργανα της Εταιρείας είναι οι Προϊστά¬ 
μενοι των Τμημάτων, η Διεύθυνση Ανθρωπίνου Δυναμι¬ 
κού, ο Διευθύνων Σύμβουλος, ο ΠρόεδροςτουΔ.Σ. και το 
Διοικητικό Συμβούλιο. 

2. Επί των πειθαρχικών παραπτωμάτων εφαρμόζονται 
ιδίως οι κανόνες και αρχές του ποινικού δικαίου που αφο¬ 
ρούν: 


I. Τους λόγους αποκλεισμού της υπαιτιότητας και της 
ικανότητας προς καταλογισμό. 

II. Τις ελαφρυντικές ή επιβαρυντικές περιστάσεις για 
την επιμέτρηση της πειθαρχικής ποινής. 

III. Την έμπρακτη μετάνοια. 

IV. Το δικαίωμα σιγής του πειθαρχικού διωκόμενου. 

V. Την πραγματική και νομική πλάνη. 

VI. Το τεκμήριο της αθωότητας του πειθαρχικού διωκό¬ 
μενου. 

VII. Την επιείκεια υπέρ του πειθαρχικού διωκόμενου. 

VIII. Την προστασία των δικαιολογημένων συμφερό¬ 
ντων ως λόγο που αίρει τον πειθαρχικό χαρακτήρα δυ¬ 
σμενών κρίσεων, εκφράσεων και εκδηλώσεων, εκτός εάν 
συνιστούν το πειθαρχικό παράπτωμα της χαρακτηριστι¬ 
κής ανάρμοστης συμπεριφοράς. 

3. Οι πειθαρχικές ποινές που επιβάλλονται στους εργα¬ 
ζόμενους είναι: 

I. Η προφορική επίπληξη. 

II. Η έγγραφη επίπληξη. 

III. Το πρόστιμο έως τις αποδοχές τριών μηνών. Το πρό¬ 
στιμο κατατίθεται στην Τράπεζα της Ελλάδος, στο όνομα 
και για λογαριασμό της Εργατικής Εστίας. 

IV. Η στέρηση δικαιώματος για αναβάθμιση της εργα¬ 
σιακής τους θέσης ή η καταβολή οικειοθελών παροχών 
από την Εταιρεία. 

V. Καταγγελία της σύμβασης εργασίας. 

4. Ειδικά καταγγελία της σύμβασης ως πειθαρχική ποι¬ 
νή χωρεί στις εξής περιπτώσεις: 

I. Αδικαιολόγητη αποχή από την εργασία πάνω από (22) 
εργάσιμες ημέρες συνεχούς ή πάνω από (30) εργάσιμες 
ημέρες στη διάρκεια ενός έτους. 

II. Άρνηση εκτέλεσης εντολών ή οδηγιών των Προϊστα¬ 
μένων και Διευθυντών. 

III. Άμεση ή μέσω τρίτου προσώπου συμμετοχή σε δια¬ 
γωνισμό που διενεργεί η Εταιρεία στα πλαίσια του κατα¬ 
στατικού της σκοπού. 

IV. Ατασθαλίες οικονομικής φύσεως. 

V. Παράβαση απορρήτων της Εταιρείας. 

VI. Χαρακτηριστική αναξιοπρεπή για εργαζόμενο συ¬ 
μπεριφορά, εντός ή εκτός εργασιακού χώρου. 

5. Σε περίπτωση άσκησης ποινικής δίωξης για πράξη ή 
παράλειψη που συνιστά και πειθαρχικό παράπτωμα, η 
πειθαρχική διαδικασία είναι αυτοτελής και ανεξάρτητη 
από την ποινική δίκη. 

6. Κανείς δεν τιμωρείται αν δεν κληθεί εγγράφως να 
καταθέσει τις απόψεις του για συγκεκριμένο παράπτω¬ 
μα προ τριών (3) εργασίμων ημερών. Αν υπάρξει άρνη¬ 
ση παραλαβής της κλήσεως, τότε αναρτάται στον πίνα¬ 
κα ανακοινώσεων της Εταιρείας σε εμφανές συγκεκρι¬ 
μένο σημείο εντός των γραφείων της Εταιρείας. Η 
άρνηση παραλαβής της κλήσεως θεωρείται επιβαρυντι- 
κό στοιχείο. 

7. Η επιβολή της ποινής γνωστοποιείται εγγράφως στον 
ενδιαφερόμενο, ο οποίος υποχρεούται να παράσχει έγ¬ 
γραφη απόδειξη για την παραλαβή της αποφάσεως. Για 
την περίπτωση άρνησής του νατηνπαραλάβει, η επίδοση 
αποδεικνύεται με κάθε μέσο. 

8. Κατά της αποφάσεως που προβλέπει την ποινή της 
αργίας μπορεί να ασκηθεί έφεση εντός πέντε (5) ημερών 
από της κοινοποιήσεώς της στην Επιτροπή του Υπουρ¬ 
γείου Εργασίας Νομαρχίας Αθηνών. Η έφεση πρέπει να 
γνωστοποιηθεί στην Εταιρεία και εφόσον ασκηθεί εμπρό¬ 
θεσμα, έχει ανασταλτικό της εκτελέσεως αποτέλεσμα μέ- 

χρι την έκδοση αποφάσεως από την αρμόδια Επιτροπή 
του Υπουργείου Εργασίας Νομαρχίας Αθηνών. 

9. Σε περίπτωση καταγγελίας της σύμβασης ο Προϊ¬ 
στάμενος του Τμήματος Ανθρωπίνου Δυναμικού ή ο Διευ¬ 
θυντής Διοικητικών Υπηρεσιών συντάσσει έκθεση με πλή¬ 
ρη, σαφή και τεκμηριωμένη αναφορά των αιτιών βάσει 
των οποίων προτείνεται η καταγγελία της σύμβασης του 
εργαζομένου, την οποία διαβιβάζει στον Διευθύνοντα 
Σύμβουλο και τον Πρόεδρο του Δ.Σ. Οποτεδήποτε τα αί¬ 
τια εισήγησης για απόλυση αναφέρονται σε ατασθαλίες 
οικονομικής φύσης η Διεύθυνση Διοικητικών Υπηρεσιών, 
η Διεύθυνση Οικονομικών Υπηρεσιών, το Νομικό Τμήμα, ο 
Διευθύνων Σύμβουλος και ο Πρόεδρος του Δ.Σ. ενημε¬ 
ρώνονται. Σε όλες τις περιπτώσεις ο Διευθύνων Σύμβου¬ 
λος και σε περίπτωση άρνησης αυτού ο Πρόεδρος ειση- 
γείται προς το Διοικητικό Συμβούλιο το οποίο αποφασίζει 
αν η Εταιρεία θα προχωρήσει στην καταγγελία σύμβασης 
του εργαζομένου καθώς και στη λήψη οποιωνδήποτε άλ¬ 
λων δικαστικών και εξώδικων μέτρων. Η Διεύθυνση Διοι¬ 
κητικών Υπηρεσιών ετοιμάζει το έγγραφο καταγγελίας 
της συμβάσεως του υπαλλήλου με την ημερομηνία δια¬ 
κοπής εργασίας και άλλα σχετικά στοιχεία σύμφωνα μετά 
οριζόμενα απάτην Εργατική Νομοθεσία. Η Διεύθυνση Οι¬ 
κονομικών Υπηρεσιών υπολογίζει τυχόν οφειλόμενο πο¬ 
σό. Το Νομικό Τμήμα διαπιστώνει τη νομική επάρκεια το 
κειμένου και εκτελεί κάθε άλλη ενέργεια που ήθελε ανα¬ 
τεθεί. 

10. Τα πειθαρχικά παραπτώματα παραγράφονται μετά 
(2) έτη από την ημέρα που διαπράχθηκαν. Τα πειθαρχικά 
παραπτώματα που επιφέρουν καταγγελία της σύμβασης 
εργασίας παραγράφονται μετά από (5) έτη. Πειθαρχικό 
παράπτωμα το οποίο αποτελεί και ποινικό αδίκημα δεν 
παραγράφεται πριν παραγραφεί και το ποινικό αδίκημα. 

Άρθρο 24 

Παράδοση Υπηρεσιακών Πραγμάτων: Σε όλες τις περι¬ 
πτώσεις λύσεως της συμβάσεως εργασίας, θα ζητείται 
από τον υπάλληλο να επιστρέφει οποιοδήποτε αντικείμε¬ 
νο ανήκει στην Εταιρεία και το είχε στην κατοχή του λόγω 
της (ρύσεως των καθηκόντων του συμπεριλαμβανομένων 


των Η/Υ, τηλεφώνων, οργάνων και εργαλείων, κλειδιών, 
αριθμομηχανών, εντύπων κ.λ.π. καθώς επίσης και να εξο¬ 
φλεί κάθε οφειλόμενο προς την Εταιρεία ποσό. Ειδικά ως 
προς τη χρήση της σύνδεσης κινητής τηλεφωνίας εφ’ 
όσον αυτή παρέχεται από την Εταιρεία στον εργαζόμενο 
στα πλαίσια ομαδικού προγράμματος και εφ’ όσον η Εται¬ 
ρεία υποχρεούται στην καταβολή του παγίου και των τυ¬ 
χόν τελών χρήσης για λογαριασμό του εργαζομένου, κα¬ 
τά την εξόφληση τυχόν οφειλομένων στον εργαζόμενο 
ποσών (είτε ως δεδουλευμένων, είτε ως αποζημίωση λό¬ 
γω καταγγελίας) θα συνυπολογίζεται το ποσό του παγίου 
και των τυχόν τελών χρήσης για το υπόλοιπο του χρόνου 
σύνδεσης καιθατου καταβάλλεται το υπόλοιπο. Εφ’ όσον 
ο εργαζόμενος ουδέν ποσό έχει λαμβάνειν από την Εται¬ 
ρεία κατόπιν λύσεως της σύμβασής του εργασίας, η Εται¬ 
ρεία δικαιούται να απαιτήσει την καταβολή του ποσού 
που αντιστοιχεί στο πάγιο χρήσης κινητού από τον χρόνο 
λύσης της σύμβασης εργασίας, μέχρι τη λήξη της σύνδε¬ 
σης. 

Άρθρο 25 

Χορήγηση πιστοποιητικών: Ο εργαζόμενος που αποχω¬ 
ρεί από την Εταιρεία δικαιούται να λάβει όλα τα πιστοποι¬ 
ητικά που έχει καταθέσει, καθώς και πιστοποιητικό εργα¬ 
σίας σύμφωνα με τις διατάξεις του Αστικού Κώδικα και 
της Εργατικής Νομοθεσίας. 

Άρθρο 26 

ΙΣΧΥΣ ΚΑΝΟΝΙΣΜΟΥ 

Ο παρόν Κανονισμός Λειτουργίας Προσωπικού καταρ¬ 
τίστηκε και εγκρίθηκε κατά την με αριθμό 154 της 3ης Ιου¬ 
νίου 2003 συνεδρίασης του Διοικητικού Συμβουλίου της 
Εταιρείας, και θα ισχύσει μετά την έγκρισή του από τον 
Υπουργό Δικαιοσύνης και τη δημοσίευση αυτού στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουνίου 2003 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




